**DAR CUM?**

*ZIFRUMOASA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un singur drum

asfaltat cu scrum

m-ar duce-n spate cu zilele toate

nu-i cer deasupra

ci cumva dedesubt

pământul stă-n creştet greoi

cu sete m-a supt

întoarce-s-ar totul

în bătrâna clepsidră rapace

şi-n loc de nisipuri febrile

lumină să curgă

să-nvie să-mbrace

să iasă cerul de prin noroaie

să urce-n creştet senin

pământul să ia loc sub talpă

să nască iarăşi

floare de crin

-------------------------------------------

ZiFrumoasă (Mihaela Călin )